Паччахьан 1едална хаьара ламаройн шайхаш кхиош дийнна институташ юй. Къаьсттина и болх шуьйра баьржина Дагестанан аьрбийн культура евзачу 1илманчашна юкъахь. Жандармерис хаам бора Кавказехь даьржина долу Накъшбандийн а, къадарин а т1ерикъат девзаш волу Абу шайх Дагестанерачу г1умкийн юьртахь Таьшкичохь вехаш ву бохуш. Цуьнца з1е а таса, вайн хьошаллин юкъаметтигаш а нисъе аьлла арабаьхна уггар тоьлла ницкъаш бара: Шовхалш, Бекаш, Ханаш, Уцмийш. Абу шейхаца цхьанакхетар вовшахтохар шена х1умма а хала г1уллакх дац аьлла ваьллера таркхойн Шовхал Сулейман шолг1аниг.